EkBass/fiwiki-20250220-pages-articles huggingface dataset:
The Skatalites

The Skatalites on jamaikalainen ska-yhtye ja tärkeimpiä skan popularisoijia. Yhtye teki useita instrumentaaliversioita amerikkalaisista ja brittiläisistä elokuvien tunnusmusiikeista, kuten esimerkiksi "Guns of Navarone", "Pink Panther Theme" ja "Baby Elephant Walk". Yhtyeen jäsenet oppivat tuntemaan toisensa soittaessaan yhdessä jazzorkestereissa, mm. ajanjakson johtavassa studioyhtyeessä, Clue J. & his Blue Basters:issä. Yhtyeen nimi muuttui useampaan otteeseen ennen kuin "The Skatalites" vakiintui. Vuonna 1962 yhtye tunnettiin nimellä "Sheiks", vuotta myöhemmin nimellä "Cavaliers" ja hieman myöhemmin vielä nimellä "Studio One Band". Nimi "The Skatalites" syntyi sanaleikkinä, viitaten ensimmäisten satelliittien lähettämiseen avaruuteen, tuolloin ajankohtaiseen tapahtumaan. == Jäsenet == === Vuonna 1964 === *Tommy McCook (1927-1998), saksofoni (tenori) *Rolando Alphonso (1931-1998), saksofoni (tenori) *Lloyd Brevett, kontrabasso *Lloyd Knibb, (1931-2011) rummut *Lester Sterling, saksofoni (altto) *Don Drummond (1943-1969), pasuuna *Jerome "Jah Jerry" Haynes, kitara *Jackie Mittoo (1948-1990), kosketinsoittimet *Johnny "Dizzy" Moore, trumpetti *Jackie Opel, laulu *Doreen Shaffer, laulu *Lord Tanamo, laulu === Vuonna 2006 === *Doreen Shaffer, laulu *Lester Sterling, saksofoni (altto) *Karl « Cannonball » Bryan, saksofoni (tenori) *Vin Gordon, pasuuna *Kevin Batchelor, trumpetti *Llyod Knibb, rummut *Val Douglas, basso *Devon James, kitara *Ken Stewart, kosketinsoittimet == Diskografia == * Ska Authentic (Studio One, 1967) * Ska Authentic, Vol. 2 (Studio One, 1967) * African Roots (United Artists, 1978) * Scattered Lights (Alligator, 1984) * Return of the Big Guns (Island, 1984) * With Sly & Robbie & Taxi Gang (Vista, 1984) * Stretching Out live (ROIR, 1987) * Hog in a Cocoa (Culture Press, 1993) * I'm in the Mood for Ska (Trojan, 1993) * Ska Voovee (Shanachie, 1993) * Hi-Bop Ska (Shanachie, 1994) * In the Mood for Ska (Trojan, 1995) * Greetings from Skamania (Shanachie, 1996) * The Skatalite! (Jet Set, 1997) * Ball of Fire (album) (Island, 1998) * Nucleus of Ska (Music Club, 2001) * Herb Dub, Collie Dub (Motion, 2001) * Ska Splash (Moonska, 2002) * Lucky Seven (album) (2002) * From Paris With Love (World Village, 2002) * Celebration (album) (Studio One, 2002) * Ska-ta-shot (2002) * In Orbit vol.1 - Live from Argentina 2005) * On the Right Track (AIM, 2007) Skatalites, The
Ska

Ska on musiikkityyli, joka sai alkunsa Jamaikalla 1950-luvun lopulla ja oli rocksteadyn ja reggaen edeltäjä. Ska kehittyi Jamaikalla 1960-luvulla, kun Stranger Cole, Prince Buster, Clement "Coxsone" Dodd ja Duke Reid muodostivat äänentoistojärjestelmiä soittamaan amerikkalaista rhythm and bluesia ja alkoivat äänittää omia kappaleitaan. == Historia == Ska levisi 1960-luvun alussa jamaikalaisten maahanmuuttajanuorten ("rudeboyt") välityksellä myös Isoon-Britanniaan, jossa se sai valkoisiakin kuuntelijoita varsinkin mod- nuorten ja myöhemmin skinheadien keskuudessa. Jamaikalla skan pohjalta kehittyivät 1960-luvun kuluessa rocksteady ja myöhemmin reggae. Ska tuli uudestaan muotiin Isossa-Britanniassa 1970-luvun lopulla (toinen aalto tai two-tone), jolloin ska-rytmejä hyödynnettiin usein myös uuden aallon rockmusiikissa. ==Ska-artisteja== ===Ensimmäinen aalto=== *Alton Ellis *Dennis Brown *Desmond Dekker *The Ethiopians *Laurel Aitken *Millie Small *Prince Buster *The Pyramids / Symarip *The Skatalites *Toots & the Maytals *The Upsetters *The Wailers ===Toinen aalto (Two-tone)=== *Bad Manners *The Beat *The Ethiopians *Madness *Prince Buster *The Selecter *The Specials ===Kolmas aalto=== *The Aquabats *Big D & The Kids Table *Catch 22 *ChickenPox *Goldfinger *Less Than Jake *Liberator *Mad Caddies *No Doubt *Operation Ivy *Planet Smashers *Reel Big Fish *Sinsemilia *Skinnerbox *Spitfire *Streetlight Manifesto *Sublime ===Ska punk=== *The Bloodhound Gang *Goldfinger *Leningrad *Less Than Jake *Los Fastidios *NOFX *Rancid *Reel Big Fish *Ska-P *Spitfire *Streetlight Manifesto ===Suomalaisia ska-yhtyeitä=== *Baboons *The Blaster Master *Brick Skatton *The Capital Beat *Chef's Special *The Clap *Fast Elephant *Goon *Housewife's Choice *KGB *Monica's Lips *Need For Treatment *Ruska *Skaution *Tirehtöörit *Union Street *The Valkyrians *Voimaryhmä == Lähteet == * Luokka:Seulonnan keskeiset artikkelit
Balkašjärvi

thumb|Balkašjärvi Kazakstanin kartalla Balkašjärvi () on laaja, mutta matala, laskujoeton järvi Kazakstanin kaakkoisosassa. Balkaš on Keski-Aasian toiseksi suurin järvi Kaspianmeren jälkeen. Järven pinta-ala on nykyään noin 17 000 km², mutta Araljärven lailla se kutistuu, koska useat järveen aikaisemmin laskeneet joet on ohjattu maatalouden ja teollisuuden käyttöön. Suurin järveen laskevista joista on Ili. Järven keskisyvyys on 5,8 m ja syvin kohta 25,6 m. Järven länsiosa on makeaa vettä ja itäosa suolavettä. == Sijainti ja koko == Balkašjärvi sijaitsee Kazakstanissa laajan Balkašin–Alakolin painanteen syvimmässä kohdassa.O’Sullivan & Reynolds, s. 191. Sen pinta on noin 342 metriä merenpinnan yläpuolella. Sen pinta-ala vaihtelee veden pinnan mukaan. Kuivuuden takia 1800-luvun lopulla sekä 1930- ja 1940-luvuilla järvi oli 15 500–16 300 neliökilometriä, mutta esimerkiksi 1900-luvun alussa ja 1950-luvun lopussa järvi laajeni 18 000–19 000 neliökilometrin laajuiseksi. Järven jakaa kahteen osaan Sarymsekin niemimaa. Läntinen osa on leveä ja matala, itäinen osa kapea ja syvä. Läntisen osan leveys on 27–74 kilometriä, kun itäisen osan leveys on 10–19 kilometriä. Syvyys on läntisessä osassa maksimissaan 11 metriä ja itäisessä osassa 26 metriä. Osat yhdistää toisiinsa kapea, noin 6 metriä syvä Uzynaralinsalmi. == Geologia ja hydrologia == Balkašjärvi on noin 17 000–18 000 vuotta vanha järvi. Sen järviallas muodostui maankuoren liikkeiden seurauksena, ja allas täyttyi pinta- ja pohjavesivalunnan seurauksena. Balkašjärvi on laskujoeton järvi, ja siihen laskevat joet saavat virtaavat pääosin ympäröivistä vuoristoista. Järven pohjoispuolelta virtaavat joet ovat niukkavetisiä ja matalia.O’Sullivan & Reynolds, s. 192. Suurin Balkašjärveen laskevista joista on Ili, jonka osuus tulovirtaamasta on 73–80 prosenttia. Se laskee järven länsiosaan. Itäosan suurimmat joet ovat Qaratal, Aqsu ja Lepsi.O’Sullivan & Reynolds, s. 193. == Ilmasto == Balkašjärven ilmasto on tyypillistä mannerilmastoa: kesät ovat kuumat ja talvet kylmät. Vuoden keskilämpötila järven läntisessä osassa on 10 astetta ja itäisessä osassa 9 astetta. Vuotuinen sadanta on 430 millimetriä. Järvi on jäässä marraskuun lopulta huhtikuun alkuun. == Lähteet == * === Viitteet === == Aiheesta muualla == Luokka:Kazakstanin järvet Luokka:Seulonnan keskeiset artikkelit
Jukka Poika ja Kompostikopla

Jukka Poika ja Kompostikopla (tai pelkkä Kompostikopla) on suomalainen reggae- suuntainen yhtye. Kompostikopla on julkaissut yhden albumin (Jukka Poika ja Kompostikopla) Jukka Pojan kanssa. == Julkaisut == *Jukka Poika ja Kompostikopla (2003) (CD-pitkäsoitto) *Älä oo tyhmä - Wolfram kokoelma CD (2006) === Singlet === *"Täyteen" (2001) (7" vinyylisingle) *"Syvälle" (2002) (7" vinyylisingle) *"Etupihalla" (2003) (7" vinyylisingle) *"Äijä/Sivilisaatio" (2003) (12" vinyylisingle) Luokka:Jukka Poika Luokka:Suomalaiset reggaeyhtyeet
Kapteeni Ä-ni

Kapteeni Ä-ni (lausutaan Kapteeni Ääni) oli Nopsajalan (rytmit, laulu) ja Jukka Pojan (laulu) muodostama yhtye. Myös Bommitommi oli mukana miksaajana yhtyeen keikoilla sekä sovittajana ja tuottajana yhtyeen levyillä. Yhtye yhdistelee musiikissaan raggaa, dubia ja hip hopia. Kapteeni Ä-nen tunnetuimpia kappaleita ovat ”Rullaan”, ”Syyää eka”, ”Tiettyä tunnelmaa”, ”Herra on mun moottori”, ”Kaffipäissään” ja ”Hamppukaupunki”. Kapteeni Ä-ni perustettiin vuoden 2000 alkupuolella, kun Jukka Poika ja Nopsajalka soittivat Salamaryhmä-nimisessä kokoonpanossa. Yhtye ehti tehdä yhden pitkäsoiton sekä lukuisia lyhyempiä äänitteitä. Osa nauhoitetuista, mutta vielä julkaisemattomista kappaleista julkaistiin Älä oo tyhmä -nimisellä kokoelmalla 2006. Kapteeni Ä-ni soitti viimeiset keikkansa kesällä 2003, mutta soitti jälleen muutaman keikan joulukuussa 2009 ja kesällä 2010.http://www.turkusoundcheck.com/esiintyjat-kapteeni-aani.php ==Diskografia== === Albumit === * Parhaat (2002) === Singlet ja EP:t === * Kapteeni Ä-ni -CD EP (2000) * Kiipeli 2 / Seis -12" single (2001) * Älä osta mitään -cd promosingle (2001) * Tiettyä tunnelmaa -CD single (2001) * Rullaan / Lunki kuski -CD single (2002) * Vinyyli EP -12" EP (2002) ===Vierailijana=== Artisti Kappale Albumilta Muut vierailijat Vuosi Ritarikunta "Kuka sua kuskaa" Saranat avaavat sanat 2001 ===Mukana kokoelmilla=== * Älä oo tyhmä - Wolfram kokoelma CD (2006) ==Lähteet== Luokka:Dub Luokka:Suomalaiset hip hop -yhtyeet Luokka:Suomalaiset duot Luokka:Suomalaiset reggaeyhtyeet
Boogie woogie

Boogie woogie, toiselta nimeltään barrelhouse, on Yhdysvalloissa 1900-luvun alussa kehittynyt pianolla soitettava afroamerikkalaisen musiikin tyylilaji. Se on periaatteessa nopeaa bluesia, mutta toisinaan se halutaan nähdä myös osana jazz-musiikin traditiota. Boogie woogiessa pianistin vasen käsi soittaa yleensä loputtomiin toistuvaa, takovaa ostinatoa, tai kulkee lyhyttä yksiäänistä bassokuviota edestakaisin. Oikea käsi soittaa kulmikkaita melodioita ja toisinaan sekin jää toistamaan sointuja tai ostinatoa. Oikea käsi voi improvisoida varsinkin pentatonisen skaalan pohjalta kuten bluesissa. Sointukulku noudattelee usein blueskaavaa, mutta monimutkaisemmat sävellykset ovat mahdollisia. Boogie woogie kehittyi vuoden 1910 tienoilla, ja se oli erityisen suosittua 1940-luvulla. Bluesista poiketen boogie woogie on ragtimen tapaan useimmiten iloluontoista musiikkia ja usein vielä ragtimeä selvästi vauhdikkaampaa. Rytmi voi olla joko nopeammille blues-kappaleille tyypillinen shuffle, mutta usein boogie woogie -rytmi on tasainen. Boogie woogie tuokin mieleen 1950-luvulla syntyneen rock and roll -musiikin. Rock and roll -pianistit ovat hyödyntäneet boogie woogie -tyyliä usein lähes sellaisenaan omassa musiikissaan. ==Aiheesta muualla== * Boogie Woogie Forum * Boogie Woogie Pianist * International Boogie Woogie Festival Netherlands * Silvan Zingg - Boogie Woogie & Blues Pianist * International Boogie Woogie Festival Switzerland Luokka:Bluesin tyylilajit Luokka:Jazzin tyylilajit Luokka:Englanninkieliset sanat ja sanonnat
Harrison Schmitt

Harrison Hagan ”Jack” Schmitt (s. 3. heinäkuuta 1935) on ainoa Kuussa Yhdysvaltojen Apollo-avaruusohjelman aikana käynyt geologi. Suurin osa Apollo- astronauteista oli nimittäin taustaltaan Korean sodassa taistelleita ilmavoimien ja laivaston lentäjiä. Schmitt opiskeli geologiksi Caltechissa Pasadenassa ja väitteli filosofian tohtoriksi Harvardissa vuonna 1964. Hän toimi kenttägeologina sekä Norjassa että Yhdysvalloissa. Vuonna 1965 hänet valittiin avaruusohjelmaan ensimmäisten tiedemiesastronauttien joukossa. Hän antoi astronauteille geologian koulutusta sekä osallistui avaruusalusten geologisen tutkimusvälineistöjen kehittämiseen. Samalla hän hankki astronautille välttämättömän lentäjän pätevyyden. Hän osallistui viimeiselle Apollo-lennolle (Apollo 17 joulukuussa 1972) yhdessä Eugene Cernanin ja Ronald Evansin kanssa ja tutustui ennätyspitkillä retkillä Kuun geologisiin piirteisiin sekä kokosi talteen poikkeuksellisen paljon näytteitä. Matkalla hän ilmeisesti otti kuuluisan Sininen marmorikuula -valokuvan Maasta, mutta kuvan ottajasta ei ole täyttä varmuutta. Schmitt erosi NASAn palveluksesta vuonna 1975. Sen jälkeen hän on ehtinyt olla senaattori ja Yhdysvaltain senaatin tiede- ja avaruusvaliokunnan puheenjohtaja. Schmitt on saanut lukuisia tunnustuksia, ja hän on moninkertainen kunniatohtori. Harrison Schmitt kävi Suomessa 17.–18.4.2009. Hän esiintyi Joensuussa ja Helsingin Pasilan kirjastossa. == Lähteet == == Aiheesta muualla == * H. Schmitt Suomessa Luokka:Yhdysvaltalaiset avaruuslentäjät Luokka:Yhdysvaltalaiset geologit Luokka:Yhdysvaltain senaatin jäsenet Luokka:Kuussa käyneet ihmiset Luokka:Vuonna 1935 syntyneet Luokka:Elävät henkilöt
Jan Tschichold

Jan Tschichold (2. huhtikuuta 1902 Leipzig, Saksa – 11. elokuuta 1974 Locarno, Sveitsi) oli saksalainen typografi ja kirjainmuotoilija. Tschichold tunnetaan parhaiten vuonna 1929 julkaistusta kirjastaan Uusi typografia (Die neue Typografie), joka oli nykyaikaisen typografian julistus. Kirjassaan hän hyökkäsi modernismia edeltänyttä dekoratiivista kirjansuunnittelua vastaan, ja julisti 1900-luvun typografian pyrkivän funktionaalisuuteen. Tähän kuului muun muassa ainoastaan groteskien fonttien käyttäminen ja symmetrisen muotoilun hylkääminen. Myöhemmissä kirjoituksissaan Tschichold kuitenkin otti etäisyyttä Uuden typografian sisältöön, ja osoitti ymmärtämystä esimerkiksi antiikvafonteille ja perinnetietoisuudelle. Tschicholdin suunnittelemia fontteja ovat muun muassa Transit (1931), Saskia (1931), Zeus (1931) ja Sabon (1967). Vuonna 1945 Tschichold yhtenäisti englantilaisen Penguin Books -kustantamon kirjojen ulkoasun. == Aiheesta muualla == ==Kirjallisuutta== *McLean, Ruari 1975: Jan Tschichold: typographer. Lund Humphries, London. *Tschichold, Jan 1995: The New Typography. University of California Press, Berkeley. Saksankielinen alkuteos Die neue Typographie 1928, Berlin; uusintapainos 1987. Luokka:Typografit Luokka:Saksalaiset henkilöt Luokka:Vuonna 1902 syntyneet Luokka:Vuonna 1974 kuolleet Luokka:Saksalaiset kirjainmuotoilijat
Super 8

Super 8 on elokuvaamiseen tarkoitettu kaitafilmiformaatti. Formaatin kehitti Kodak 1960-luvun alussa, ja se julkaistiin vuonna 1965. Super 8 -formaatin erikoisuutena useimpiin muihin filmiformaatteihin verrattuna on sen lataamisen helppous: filmi on esiasennettu mustaan, valotiiviiseen kasettiin, jolloin filmiä ei tarvitse pujottaa kameran sisään, vaan sen voi asettaa helposti paikalleen videokasetin tavoin. Kasetti sisältää myös tiedon käytettävän filmin herkkyydestä, jolloin useimpia kameroita käytettäessä filmin valottaminen on lähestulkoon automatisoitu. Yhdessä kasetissa on noin 15 metriä filmiä, jolla voi kuvata hieman yli kolme minuuttia perusnopeudella (18 kuvaruutua/s). Aiemmin saatavilla on ollut myös 60 metrin kasetteja. Alun perin Super 8 -filmit ja -kamerat tarkoitettiin mykkäkuvaamiseen, mutta vuonna 1973 markkinoille tuli myös äänikasetteja, joilla oli magneettiääniraidat. Äänikasetit olivat tavallisia hieman suurempia, ja ne vaativat äänikuvaukseen tarkoitetun Super 8 -kameran, jotka ovat tosin yhteensopivia myös mykkäkasettien kanssa. Kodak lopetti ääniraidallisten kasettien valmistuksen vuonna 1997. Super 8 oli kaitafilmaamisen huippuaikana suosituin kaitafilmiformaatti länsimaissa; Japanissa käytössä oli Fujin Single-8. Kodak (ja muutamat pienemmät filmivalmistajat) valmistaa filmiä Super 8 -formaatissa yhä, ja tarjoaa jopa ammattimaisia negatiivifilmilaatuja. Formaattia käyttävät nykyään lähinnä vakavat harrastajat ja elokuvaopiskelijat. Ammattilaiset käyttävät sitä yhä joskus musiikkivideoissa ja televisiomainoksissa, useimmiten hyödyntääkseen filmille ominaista nostalgista värintoistoa ja rakeisuutta. Pitkien elokuvien tuotannossa esimerkiksi Oliver Stone ja Jim Jarmusch ovat käyttäneet Super 8 -formaattia muiden formaattien rinnalla, ja muun muassa brittiläinen Derek Jarman on kuvannut sillä kokonaisia elokuvia. == Aiheesta muualla == * Super 8 Wiki * Super 8 -formaatilla kuvattuja musiikkivideoita Luokka:Elokuvafilmiformaatit
Mingas

Mingas, oikealta nimeltään Elisa Domingas, on mosambikilainen naislaulaja. Hän aloitti uransa 1970-luvun lopulla Maputossa. 1980-luvulla ja 1990-luvun alussa hän oli laulajana marrabentaa esittäneessä Orchestra Marrabenta Star de Moçambique-yhtyeessä. Yhtyeen hajottua hän lähti soolouralle. Mingas on ollut myös mukana eteläafrikkalaisen laulajan Miriam Makeban kiertueilla. Mingas sai vuonna 1993 maansa parhaan naislaulajan palkinnon.http://www.dispatch.co.za/2001/06/01/features/JAZZ.HTM == Lähteet == Luokka:Mosambikilaiset laulajat
Walesin prinsessa

Walesin prinsessa () on ollut Walesin prinssin, Englannin hallitsijan vanhimman pojan, puolisolle myönnettävä arvonimi vuodesta 1282. Naispuolisista kruununperijöistä ei käytetä arvonimeä Walesin prinsessa. Suuri kuolleisuus ja se, että kaikki Walesin prinssit eivät ole menneet naimisiin ennen valtaannousuaan, on aiheuttanut sen, että arvonimellä Walesin prinsessa on ollut toistaiseksi vain kaksitoista kantajaa: #Joan of Kent (Walesin prinsessana 1361–1376) #Cecily Neville (1460) (vihkimistä ei mahdollisesti toteutettu) #Anne Neville (1470–1471) #Katariina Aragonialainen (1501–1502) #Caroline von Brandenburg-Ansbach (1714–1727) #Augusta of Saxe-Gotha (1736–1751) #Caroline von Braunschweig (1795–1820) #Aleksandra Tanskalainen (1863–1901) #Maria Teckiläinen (1901–1910) #Diana Spencer (1981–1997) #Camilla Parker Bowles (2005–2022) #Catherine Elizabeth Middleton (2022–) Vain osa Walesin prinsessoista kruunattiin kuningattareksi. Ne, joiden puolisot kuolivat ennen kruunausta, ottivat yleensä arvonimen Walesin leskiprinsessa (Dowager Princess of Wales). Vaikka Camilla Parker Bowles virallisesti saikin Walesin prinsessan arvonimen avioituessaan Walesin prinssi Charlesin (nyk. Charles III) kanssa, hän esitti edesmenneen Walesin prinsessa Dianan muistoa kunnioittaakseen toivomuksen, että häntä kutsuttiin arvonimellä Cornwallin herttuatar. Luokka:Yhdistyneen kuningaskunnan kuninkaalliset arvonimet Luokka:Wales
Victoria

Victoria voi tarkoittaa seuraavia: * Victoria, voiton jumalatar (nimi tarkoittaa latinaksi voittoa) * 12 Victoria, asteroidi * jättilumpeet (Victoria), jättilumpeiden tieteellinen nimi * Victoria, vuonna 2016 alkanut brittiläinen televisiosarja * Victoria, Sebastian Schipperin ohjaama elokuva vuodelta 2015 * Victoria: An Empire Under the Sun, tietokonestrategiapeli * Victoria, varhaisperunalajike * Viktoria, norjalaisen laulaja Maria Menan albumi == Henkilön nimenä == * Victoria tai Viktoria, naisen etunimi * Kuninkaallisia Victoria- tai Viktoria-nimisiä henkilöitä: ** Viktoria (1819–1901), Yhdistyneen kuningaskunnan kuningatar 1837–1901 ** Viktoria (1840–1901), Saksan keisarinna, edellisen tytär ** Victoria (1868–1935), englantilainen prinsessa, kuningas Edvard VII:n tytär ** Viktoria (1862–1930), Ruotsin kuningatar, kuningas Kustaa V:n puoliso ** Victoria (s. 1977), Ruotsin kruununprinsessa ** Viktoria Eugenie Battenberg (1887–1969), Espanjan kuningatar ** Victoria Fjodorova, Victoria Melita Saksi-Coburg-Gotha (1876–1936), Venäjän suuriruhtinatar ** Victoria Kamāmalu (1838–1866), havaijilainen prinsessa, Havaijin pääministeri 1855–1863 ** Viktoria Luise (1892–1980), saksalainen prinsessa, keisari Vilhelm II:n tytär ** Viktoria Saksi-Coburg-Saalfeld (1786–1861), Kentin prinsessa, Ison-Britannian kuningatar Viktorian äiti * Victoria sukunimenä tai sen osana: ** Tomás Luis de Victoria (1548–1611), espanjalainen säveltäjä == Paikannimenä == * Victoria, Australian osavaltio * Victoria, kaupunki Romaniassa * Victoria, Seychellien pääkaupunki * Victoria, Bandar Labuan, Labuanin territorion pääkaupunki Malesiassa * Victoria, entinen kaupunki Hongkongissa, aikoinaan Hongkongin kruununsiirtomaan pääkaupunki * Victorian putoukset, maailman suurimpia vesiputouksia Zimbabwessa eteläisessä Afrikassa * Victoriajärvi, Afrikan suurin järvi * Victoria eli Rabat, kaupunki Maltalla * Victoria, kaupunki Brittiläisessä Kolumbiassa, Kanadassa * Victoria, kaupunki Texasissa, Yhdysvalloissa * Victorian piirikunta, piirikunta Texasissa, Yhdysvalloissa * Kvarteret Victoria, Helsingin Jätkäsaareen suunniteltu ruotsinkielinen kortteli * Victorianmaa, alue Etelämantereella == Aluksen nimenä == * HMS Victoria (1859), Britannian kuninkaallisen laivaston linjalaiva * HMS Victoria (1887), Britannian kuninkaallisen laivaston ironcladtaistelulaiva * HMCS Victoria (SSK 876), Kanadan laivaston sukellusvene * M/S Victoria I, matkustajalaiva * Victoria (F82), Espanjan laivaston Santa Maria -luokan fregatti == Lähteet ==
Lahden ilmasilta

Lahden Ilmasilta ry (LIS) on suomalainen, kiltajärjestönä toimiva yhdistys. Yhdistys on perustettu 15. marraskuuta 1962. Sen hallussa olevat lentokoneet sijaitsevat Päijät-Hämeen ilmailumuseossa, Lahti-Vesivehmaan lentokentällä sijaitsevassa hallissa. Hallia pidetään avoinna yleisölle kesäaikana. ==Kokoelma== * Aero A-32 * Blackburn Ripon II F * Caudron C.59 * Caudron- Renault C.R. 714 * Saab 35 Draken * Folland Gnat Mk.1 * Fouga Magister CM 170 * I.V.L. D.26 Haukka I * I.V.L. K.1 Kurki * Kassel 12 * MiG-15 UTI * MiG-21bis * Republic RC-3 Seabee * VL E.30 Kotka II * Mil Mi-8 P * de Havilland Vampire Mk55 * Venäläisten lentokoneiden osia sekä pienesineistöä. ==Lähteet== * ==Aiheesta muualla== * Lahden Ilmasilta Luokka:Suomen ilmailu
Karhulan ilmailukerhon lentomuseo

Karhulan Ilmailukerhon lentomuseo on ilmailumuseo Kymin lentokentällä Kotkassa. Ilmailukerhon ensimmäinen liitokone Harakka I otettiin talteen jo vuonna 1959. Museotoiminta alkoi elokuussa 1992, kun Suomen ilmavoimat luovutti kerhon säilytykseen Fouga CM 170 Magister FM-43 koneen. Syksyllä 1995 valmistui 600 neliömetrin museohalli. Vuonna 1945 perustettu Karhulan Ilmailukerho ylläpitää Kymissä sotavuosina toimineen Hävittäjälentolaivue 34:n perinnettä. Kymin kenttä rakennettiin sotavuosina 1942-1943 Messerschmitt Bf 109 -koneilla toimivalle laivueelle. == Kokoelma == ===Alkeiskoneet=== * Harakka I * Harakka II * Muna-Harakka II * PIK-7 Harakka III ===Purjekoneet=== * PIK-5c * SZD-9 Bocian * KK-1e Utu * Schleicher K 8b * Schleicher Ka 6 CR ===Sotilaskoneet=== * Focke-Wulf Fw 44 J Stieglitz * Gloster Gauntlet (ainut yksilö maailmassa) * Folland Gnat Mk.1 (GN-107) * Fouga Magister (FM-43) * Mikojan & Gurevitsh MiG-21F (MG-78) * Mikojan & Gurevitsh MiG-21BIS (MG-116) * Saab 35FS Draken (DK-259) ===Muut koneet=== * Moottori-Harakka * Kevyt helikopteri ===Entisöintiprojektit=== * Grunau 9 * Olympia * PIK 3b * Ponttoonit Kansainvälisen majakka- ja majakkalaivaviikonlopun lauantaipäivän OI-kutsumerkillisten amatööriradioasemien toimintapäivänä, muun muassa vuonna 2017, on pidetty lentomuseota radioasemapaikkana OI5AY:lle.OH5AZ Facebook, Radioamatööriharrastus, 20170819 == Lähteet == == Aiheesta muualla == *Lentomuseon verkkosivut. Luokka:Suomen ilmailumuseot Luokka:Kotkan rakennukset ja rakennelmat Luokka:Kotkan nähtävyydet
Oleg Konstantinovitš Antonov

Oleg Konstantinovitš Antonov (, 7. helmikuuta 1906 Podolsk, Moskovan kuvernementti, Venäjän keisarikunta – 4. huhtikuuta 1984 Kiova, Neuvostoliitto) oli neuvostoliittolainen lentokoneinsinööri. Hän oli yksi Neuvostoliiton purjelennon pioneereja, jonka suunnittelemia purjelentokonemalleja olivat muun muassa OKA-1, -2 ja -3 sekä Standart-1 ja -2. == Elämä == Antonov valmistui vuonna 1930 Kalinin Polyteknisesta instituutista Leningradissa. Sen jälkeen hän oli suunnittelupäällikkönä Osavaitšimissa (Moskovassa). Vuosina 1933–1938 Antonov toimi suunnittelijana Tušinossa sijaitsevassa purjelentokonetehtaassa. Hän osallistui yli 30 purjelentokoneen suunnitteluun. Vuosina 1938–1940 Antonov työskenteli Jakovlev OKB -suunnittelutoimistossa ja 1940–1941 Krasni Lettšik -lentokonetehtaalla, jossa hän suunnitteli kevyen kuljetuslentokoneen. Antonov johti lentokoneen valmistuksen aloittamista Kaunasin lentokonetehtaalla. Hän johti kuljetusliitokoneen A-7 valmistusta. Vuosina 1943–1946 Antonov toimi Jakovlev OKB:n varajohtajana ja 1945 alkaen sen Novosibirskin tehtaanjohtajana. Hän liittyi Neuvostoliiton kommunistiseen puolueeseen vuonna 1945. Vuonna 1946 Antonovista tuli lentokoneiden suunnittelutoimiston johtaja. Vuonna 1952 toimisto siirrettiin Kiovaan, Ukrainan SNT:aan. Vuosina 1967–1984 Antonov toimi sen johtajana ja pääsuunnittelijana. Hänen johdollaan suunniteltiin muun muassa seuraavat lentokoneet: An-8, An-12, An-22, An-26, An-32, An-72, An-124, Antonov An-2, An-14, An-28 ja An-10, Antonov An-24, kokometallinen purjekone An-11, An-13, An-15 ja liitokone Slavutitš. Antonov sai Neuvostoliiton valtionpalkinnon 1952, Leninin kunniamerkin 1962 sekä sosialistisen työn sankarin -mitalin 1966. Tohtorin ja akateemikon arvon hän sai Ukrainan neuvostotasavallan tiedeakatemiassa vuonna 1968. == Kuvia == Polet Antonov An-2TP Dvurekov-1.jpg|Аn-2 Antonov An124-100.jpg|Аn-124 Антонов Ан-72-74 36547095905, Киев - Жуляны RP100062.jpg|Аn-74 Antonov An-225 Mriya, Antonov Design Bureau AN0189658.jpg|Аn-225 Antonov An-70 Ramenskoye Airport 2013 (528-05).jpg|Аn-70 Antonov An-72P, Russia - Air Force AN2331433.jpg|Аn-72 Aeromost Kharkiv Antonov An-140 Idaszak.jpg|Аn-140 Antonov An-148-100E, Angara Airlines AN2335693.jpg|Аn-148 == Lähteet == == Aiheesta muualla == Luokka:Neuvostoliittolaiset lentokonesuunnittelijat Luokka:Sosialistisen työn sankarit Luokka:Vuonna 1906 syntyneet Luokka:Vuonna 1984 kuolleet
Visa (luottoyritys)

Visa Inc. on yhdysvaltalainen monikansallinen luottoyhtiö. Yhtiön pääkonttori sijaitsee Foster Cityssä, Kaliforniassa, Yhdysvalloissa. == Visa-kortti == Visa-luottokortin edeltäjän, paperisen BankAmericard -nimisen kortin lanseerasi Yhdysvalloissa 1958 Bank of America. Se oli ensimmäinen yleisluottokortti, jossa oli luotto-ominaisuus. 1970-luvulla kortista tuli kansainvälinen useiden pankkien yhteinen tuote. Kortin nimeksi muutettiin Visa vuonna 1976.The History of Visa Credit Cards. Viitattu 10.9.2013Visa Inc.: History of Visa. Viitattu 11.9.2013 Debit-kortti eli pankkikortti julkaistiin ensi kertaa jo 1975. Se yleistyi 1990-luvulla ja on nykyisin tärkeä osa Visan toimintaa. Visan muita maksukorttituotteita ovat online-kortti Visa Electron ja sirullinen pankkikortti V PAY; prepaid-kortit, joita voi käyttää mm. ladattavina maksukortteina tai lahjakortteina; sekä verkossa käytettävät ns. virtuaaliset kortit, joihin ei liity lainkaan fyysistä korttia. Vuonna 2013 Visa-kortteja oli maailmassa yhteensä 2,1 miljardia.Visa Inc.: Global Presence. Viitattu 11.9.2013 Visa käy noin 24 miljoonassa myyntipisteessä.Helsingin Sanomat 19.2.2014: Pankit: MasterCard ja Visa yhtä hyviä, s. A 27 Suomessa ensimmäiset Visa-kortit laskettiin liikkeelle 1980-luvun alussa. Suomessa Visa-kortteja on perinteisesti myöntänyt Luottokunta jäsenpankkiensa kautta, mutta ajan saatossa ovat useat pankit (mm. Osuuspankit, Nordea, S-Pankki ja Danske Bank) ottaneet korttien myöntämisen vastuulleen. Suomessa liikkeellelasketut Visat olivat pitkään ainoastaan maksuaikakortteja. 2000-luvulle siirryttäessä tuli markkinoille ensin maksuaikakorttiin liitettävä luotto-ominaisuus ja vuoden 2005 alusta lähtien myös varsinaiset Visa-luottokortit. == Visa Europe == Euroopassa Visa toimi yhteistyökumppaninsa Visa Europen kautta. Visa Europe oli jäsenorganisaatio, jonka omistajia ovat eurooppalaiset pankit ja rahoituslaitokset. Vuonna 2015 Visa osti sen 23 miljardilla dollarilla perustamalla yhden maailmanlaajuisen yrityksen. == Lähteet == == Aiheesta muualla == * Viralliset verkkosivut Luokka:Dow Jones Industrial Average Luokka:Yhdysvaltalaiset luottoyhtiöt Luokka:Maksukortit Luokka:Seulonnan keskeiset artikkelit Luokka:Yhdysvaltalaiset pörssiyhtiöt
Celesta

Celesta [tšelesta] (latinan sanasta caelestis ’taivaallinen’) on kosketinsoitin, jota käytetään toisinaan sinfoniaorkestereissa. Siinä on pianon koskettimisto ja koneisto. Vasarat lyövät metallisia levyjä, joten ääni muistuttaa kellopelin ääntä. Soittimen patentoi Auguste Mustel vuonna 1886 Pariisissa. Heikkoäänisenä soittimena celesta peittyy helposti suureen orkesteritekstuurin alle. Ääntä voidaan kuitenkin vahvistaa sähköisesti. Celestan ääniala on useimmiten 4–5 oktaavia, ja matalin ääni on usein c1. Celesta nuotinnetaan basso- ja diskanttiavaimille, mutta se soi oktaavin kirjoitettua korkeammalta. Muiden muassa Giacomo Puccini ja Richard Strauss käyttivät celestaa oopperoissaan ja Gustav Mahler sinfonioissaan. Pjotr Tšaikovskin säveltämä Pähkinänsärkijä (1892) kuuluu varhaisimpiin teoksiin, joissa on käytetty celestaa, ja soitin on kuultavissa varsinkin kuuluisassa ”Makeishaltijattaren tanssi” -kappaleessa. Béla Bartókin tuotantoon kuuluu Musiikkia jousille, lyömäsoittimille ja celestalle (1936). Celestaa ovat käyttäneet myös monet jazzmuusikot 1920-luvulta lähtien, muiden muassa McCoy Tyner, Fats Waller, Spud Murphy ja Johnny Costa.The Twinkling Sound of the Celesta Popmusiikissa soitinta on käyttänyt Keith Emerson Emerson, Lake & Palmer -yhtyeen albumilla Tarkus (1971). == Lähteet == == Aiheesta muualla == Luokka:Kosketinsoittimet Luokka:Seulonnan keskeiset artikkelit
Huiluääni

Huiluääni on huilumainen ääni, joka syntyy kun soittimen soiva perussävel sammutetaan ja vain sen harmoniset yläsävelsarjat jäävät soimaan. Kielisoittimilla huiluääni saadaan aikaan painamalla soivaa kieltä kevyesti yhdestä harmonisten yläsävelten värähtelyaaltojen solmukohdista. Kieli jää värähtelemään pääasiassa toisella, kolmannella tai n:nnellä harmonisella ylä- äänellä ja huiluääni syntyy kielessä etenevien ja päistä heijastuvien aaltojen interferenssistä. Puhallinsoittimilla huiluäänen voi synnyttää puhaltamalla erityisen voimakkaasti. Tämä onnistuu helposti esimerkiksi nokkahuilulla. Luokka:Musiikin teoria
Exodus

Exodus voi tarkoittaa ainakin seuraavia asioita: * exodus, Israelin kansan pako Egyptistä * Exodus, Raamatun Toinen Mooseksen kirja * exodus, juutalainen pakolaisuus eri maista * SS Exodus, kuuluisa juutalaispakolaisia 1947 kuljettanut laiva * Exodus, thrash metal -yhtye * Exodus, Bob Marleyn albumi ** ”Exodus”, levyllä oleva kappale * Exodus, Hikaru Utadan albumi * Exodus, Leon Urisin romaani * Exodus, Otto Premingerin ohjaama elokuva vuodelta 1960 * Exodus, homoseksuaalien ”eheyttämistä” harjoittanut järjestö * Exodus, korealaisen EXO -yhtyeen kappale * Exodus, A. Aallon Rytmiorkesterin kappale Luokka:Seulonnan keskeiset artikkelit
Nihilismi

Nihilismi (, ’ei mitään’) on vallitsevat arvot ja käsitykset kieltävä ajatussuunta. Voidaan puhua erilaisista nihilismeistä. Arvonihilismi kieltää moraaliset arvot ja normit. Tietonihilismi kiistää tiedon mahdollisuuden. Eksistentiaalinen nihilismi näkee ihmisen olemisen vailla ennalta annettua merkitystä. Poliittinen nihilismi torjuu vallitsevan yhteiskuntajärjestyksen täydellisesti. == Arvonihilismi == Arvoteoreettinen nihilismi liitetään usein saksalaisfilosofi Friedrich Nietzscheen (1844–1900). Hän kirjoitti ”kaikkien arvojen uudelleenarvioinnista”. Nietzsche oli kuitenkin sitä mieltä, että arvonihilismi on ylitettävä. Vanhojen poistettavien arvojen tilalle luodaan uusia. Tunnetuimpana pohjoismaalaisena arvonihilistinä pidetään Axel Hägerströmiä (1868–1939). == Poliittinen nihilismi == 1800-luvun Venäjällä nihilismi oli nimitys poliittiselle aatteelle. Nihilismi-termin otti esille kirjailija Ivan Turgenev romaanissaan Isät ja pojat (1862). Romaanin henkilöä Bazarovia kuvaillaan nihilistiksi ja hänestä muodostui uudenlaisen venäläisen vallankumouksellisen tyyppikuva. Poliittisten nihilistien mukaan vallitseva yhteiskuntajärjestys on täydellisen huono ja korruptoitunut ja siksi pitää rakentaa tyhjältä pohjalta uusi järjestys tieteellisten ja utilitarististen periaatteiden mukaisesti. ”Tällä hetkellä kaikkein hyödyllisintä on kieltäminen – siis me kiellämme”, selitti Bazarov romaanissa. Vallankumoukselliset Aleksandr Herzen ja Nikolai Tšernyševski torjuivat ”bazarovilaisuuden” liian kärjistettynä. Nihilisti Sergei Netšajev kannatti avointa terroria ja oikeudenkäynti häntä vastaan herätti laajaa huomiota. Fjodor Dostojevski käytti Netšajevin tapausta esikuvana romaanissaan Riivaajat. == Katso myös == * Relativismi * Skeptismi == Lähteet == == Aiheesta muualla == * * * * Luokka:Seulonnan keskeiset artikkelit
Uuniemi

Uuniemi (, ) on Pohjois-Norjan kunta Finnmarkin läänissä Varanginvuonon rannalla. Asukkaista suurin osa on saamelaisia. Kunnan viralliset kielet ovat pohjoissaame ja norja, ja kaksikielisenä kunnan virallinen nimi vuodesta 1989 on Unjárga-Nesseby. Kunnan hallinto- ja keskustaajama on Varanginvuonon perällä sijaitseva Varangerbotn. Uuniemen kunnalla on lyhyt maaraja Suomen kanssa, Utsjoen kunnan kohdalla. Uuniemi rajoittuu kaakossa Etelä-Varangin kuntaan, etelässä Suomen Utsjoen kuntaan, lännessä Tenon kuntaan, sekä pohjoisessa ja koillisessa Vesisaareen. Varanginvuonon pohjukka sijoittuu Uuniemen kunnan alueelle. Vanhastaan elinkeinoina on harjoitettu kalastusta ja porotaloutta. Muita tärkeitä elinkeinoja kunnassa ovat maanviljely, kaivosteollisuus sekä palveluelinkeinot. Alueella on oma pohjoissaamen murteensa ja saamenpukunsa. Maastossa on runsaasti kivikautisia ja historiallisia muistomerkkejä. Annijoki (Vestre Jakobselv) on myös tunnettu hyvänä lohijokena. ==Kyliä ja paikkoja== Isovuono (Karlebotn), Juurivuono (Gandvik), Mäskivuono (Nyborg), Vierivuono (Vainesbund), Annijoki (Jakobselva) ==Kuvia== Nesseby kirke vår.jpg|Uuniemen kirkko Display at Varanger Sami Museum.jpg|Varangin saamelaismuseo Lakseoppdrett.jpg|Kalankasvatusta Uuniemessä ==Tunnettuja henkilöitä== * Anathon Aall (1867–1943), filosofi * Agnete Johnsen (s. 1994), laulaja * Isak Saba (1875–1921), saamelainen opettaja ja poliitikko ==Lähteet== ==Aiheesta muualla== *
Muhammad Zia ul-Haq

Muhammad Zia ul-Haq (; 12. elokuuta 1924 – 17. elokuuta 1988) oli pakistanilainen kenraali ja sotilasdiktaattori, joka toimi maan johtajana vuodesta 1977 kuolemaansa asti. == Elämäkerta == Zia syntyi 1924 Jalandharissa nykyisen Intian alueella. Hän opiskeli Delhissä ja osallistui brittijoukoissa toiseen maailmansotaan 1943 alkaen. Pakistanin itsenäistyessä Zia liittyi maan armeijaan majurina. Hän siirtyi 1962 Fort Leavenworthin tukikohtaan Kansasiin Yhdysvaltain armeijan koulutuskeskukseen. Hän palveli Jordaniassa 1967–1970. Pakistanin pääministeri Zulfikar Ali Bhutto nimitti Zian armeijan ylipäälliköksi vuonna 1976. Zia kaappasi vallan seuraavana vuonna 5. heinäkuuta ja lupasi järjestää vapaat vaalit 18. lokakuuta. Hän ilmoitti kuitenkin 1. lokakuuta, että vaaleja ei järjestetä. Bhutton suosion vuoksi Zia päätti siis pysyä sotilasdiktaattorina ja vangitutti Bhutton 3. syyskuuta 1977. Bhuttoa syytettiin poliittisesta murhasta ja hänet tuomittiin myöhemmin kuolemaan. Tuomio pantiin täytäntöön hirttämällä 1979. Zia otti käyttöön tiukan islamilaisen lain ja ruumiilliset ns. hudood-rangaistukset vuonna 1979. Taustalla epäillään olleen saudien kannustus. Vuonna 1984 Zia järjesti kansanäänestyksen Pakistanin kehittämisestä islamilaisena valtiona, mihin sitoi oman jatkonsa maan presidenttinä. Tällaisessa tilanteessa Zian ehdotus sai yli 95 prosentin tuen, ja näin hän sai viideksi vuodeksi jatkoajan maan johdossa. Zia lupasi järjestää monipuoluevaalit vuonna 1988. Bhutton tytär Benazir Bhutto palasi maanpaosta politiikkaan ja aikoi osallistua vaaleihin, mutta Zia sulki hänet puoleksi vuodeksi kotiarestiin. Zian kansansuosio oli hyvin alhaalla, koska korruptiota ja huumekauppaa ei saatu kuriin, minkä lisäksi sattui viljelyn kannalta huonoja säitä. Hänen arveltiin siirtävän vaaleja tuleviin vuosiin, mutta poliittinen pelitilanne jäi ratkaisematta, kun Zia kuoli lento-onnettomuudessa yhdessä Yhdysvaltain suurlähettilään Arnold Lewis Raphelin kanssa. Lento-onnettomuuden syy on jäänyt epäselväksi, ja siitä on syytetty Neuvostoliittoa, Intiaa, CIA:ta sekä Zian pakistanilaisia vastustajia. Koneen on väitetty myös räjähtäneen pommin seurauksena. == Lähteet == == Aiheesta muualla == Luokka:Pakistanin presidentit Luokka:Pakistanilaiset kenraalit Luokka:Diktaattorit Luokka:Lento- onnettomuudessa kuolleet Luokka:Vuonna 1924 syntyneet Luokka:Vuonna 1988 kuolleet
Sevdalinka

Sevdalinka on eräs kansanmusiikin tyylilaji. Se on lähtöisin Bosniasta, mutta se on suosittua kaikkialla entisen Jugoslavian alueella. Sevdalinkassa laulajaa säestää pieni yhtye, johon kuuluu harmonikka, lukuisia jousisoittimia ja huilu tai klarinetti. Sevdalinkassa on yleensä melko hidas tempo. Luokka:Kansanmusiikki Luokka:Bosnia ja Hertsegovinan musiikki
Novokomponovana narodna muzika

Novokomponovana narodna muzika on eräs itäeurooppalaisen musiikin tyylilaji. Se kehittyi 1900-luvulla. Siinä on vaikutteita alueen jo olemassa olleista musiikin tyylilajeista, kuten sevdalinkasta. Luokka:Maailmanmusiikki
Norteño

Norteño eli conjunto (espanjaa, tarkoittaa kirjaimellisesti "pohjoinen") on meksikolaisen populaarimusiikin tyylilaji. Tämän tanssimusisiki keskeisiä soittimia ovat haitari ja kaksitoistakielinen kitara bajo sexto. Se syntyi 1900-luvulla. Siinä on vaikutteita vanhemmasta meksikolaisesta kansanmusiikista ja on sukua polkalle. Tunnettuja yhtyeitä ovat esimerkiksi Los Tigres del Norte ja Conjunto Primavera. == Lähteet == Luokka:Maailmanmusiikki Luokka:Meksikon musiikki
Marrabenta rap

Marrabenta rap on musiikkityyli, jossa yhdistellään mosambikilaista marrabenta-musiikkia ja hip hopia. Tunnetuin marrabenta rapia soittava yhtye on vuonna 2000 perustettu Mabulu. Luokka:Mosambikin musiikki Luokka:Maailmanmusiikki
Pinnacle Studio

Pinnacle Studio on videonmuokkausohjelma. Ohjelman valmistaja Pinnacle Systems myy muitakin kuvankäsittelyyn ja musiikkieditointiin tarkoitettuja ohjelmistoja. Pinnacle Studio on laaja ohjelmisto, joka tarjoaa editointiin monia työkaluja. Sillä voi muokata myös HD- ja 3D-videoitaPinnacle Studio. Softpedia.com. Viitattu 14.7.2017.. Ohjelmisto on aikaisemmin ollut suurempien yritysten (Avid ja Corel) omistuksessa.Corel Acquires Pinnacle Products from Avid. Corel 2.7.2014. Viitattu 14.7.2017. == Katso myös == * Videoeditointi == Lähteet == == Aiheesta muualla == * Pinnacle Systemsin verkkosivu Luokka:Windows-ohjelmat Luokka:Videonmuokkausohjelmat
Vapaapotku

Vapaapotku on jalkapallon rangaistuskäytäntö, joka suoritetaan, kun pelaaja ”rikkoo” toisen joukkueen pelaajaa. Erotuomari antaa ”rikotun” pelaajan joukkueelle vapaapotkun vastustajan maalia kohti, ilman että vastustaja puuttuu siihen. Potku on suoritettava paikaltaan eli palloa ei saa lähteä kuljettamaan. Tilanteesta riippuen vapaapotku määrätään joko suoraksi tai epäsuoraksi. Suorasta vapaapotkusta saa tehdä maalin, mutta epäsuora vapaapotku tulee syöttää. Myös poikkeuksia voi löytyä. Luokka:Jalkapallon säännöt
Pomorit

Pomorit, myös pomortsit (), on vanha venäläinen kansanryhmä Vienanmeren ympäristössä. He puhuvat pomorin murretta. Asukkaita alueelle tiedetään tulleen 800-luvulla Novgorodista ja venäjänkielisestä Itä-Euroopasta. Pomoreilla on oma erityinen kansallistunteensa, joskaan he eivät kiellä venäläisyyttäänkään. Kieltä pidetään venäjän murteena. Alueen tärkein kaupunki on Arkangeli, mutta pomoreita asuu myös Belomorskin seudulla Karjalan tasavallassa sekä Kuolan niemimaan Kantalahden ja Turjan (Terin) piireissä, jota myös Turjanrannaksi kutsutaan, erityisesti Umba- ja Varzugajokien suistoissa. Pomoreilla, turjansaamelaisilla ja vienankarjalaisilla on ollut perinteisesti hyvät välit keskenään. Myös Norjassa on asunut pomoreita. ja Norjan pohjoisosien itäosissa puhuttiin niin sanottua russenorskin kieltä, joka oli sekoitus norjaa ja venäjää. Vastaavasti Kuolan niemimaalla on elänyt norjalaisia. Stalinin etniset puhdistukset sekä toinen maailmansota Muurmannin radan puolustuksineen olivat pomorien asuinalueen väestölle raskasta aikaa. Pomorien etnisestä asemasta on ollut kiistelyä jälleen 2010-luvulla. ==Kulttuuri== Pomoreilla on omintakeinen lauluperinteensä. Turjan piirin keskuksessa Umbassa pidetään kolmen vuoden välein kansainvälinen folklorefestivaali, viimeksi kesäkuussa 2005. ==Muita merkityksiä== Pomorje- nimitys viittaa myös muihin slaavilaisperäisiin merenranta-asukkaisiin, ja sana on paikannimenä käytössä Bulgarian ja Puolan, kuten Pomorian tai Pommerin rannikoilla. ==Lähteet== ==Aiheesta muualla== Luokka:Pohjois-Venäjän etniset ryhmät
Yhdystie

Yhdystiet (lyhenne yt; ) ovat Suomen tieverkon maanteitä, jotka eivät ole valta-, kanta- tai seututeitä. Joskus yhdysteistä käytetään myös nimitystä muu yleinen tie. Yhdystiet palvelevat paikallista liikennettä. Niiden liikenteellinen merkitys on yleensä pieni, joskin Suomessa on myös hyvinkin vilkasliikenteisiä yhdysteitä. Yhdysteille on tienumerointijärjestelmässä varattu numerot 1000-9999, jotka voidaan merkitä valkoisin numeroin siniselle pohjalle. Aina yhdysteiden numeroita ei kuitenkaan merkitä tieopasteisiin. Vuoden 2006 alussa voimaan tulleen uuden maantielain mukaan myös entiset paikallistiet (numerot 11000-19999) ovat nykyisin yhdysteitä. Käytännössä jako yhdysteihin ja paikallisteihin on monissa yhteyksissä kuitenkin vielä käytössä. Entisten paikallisteiden numerot ovat pelkästään hallinnollisia eikä niitä merkitä opasteisiin. Tähän on kuitenkin poikkeuksia. Liikenne- ja viestintäministeriö määrää, mitkä tiet ovat yhdysteitä. Vuoden 2014 alussa Suomessa oli 51 133 kilometriä yhdysteitä, joista noin 9 prosenttia oli kestopäällysteisiä, noin 39 prosenttia kevytpäällysteisiä ja noin 52 prosenttia sorateitä.http://www2.liikennevirasto.fi/julkaisut/pdf8/lti_2015-07_tietilasto_2014_web.pdf Liikenneviraston tietilasto 2014. Viitattu 20.4.2016. ==Yhdysteiden numerointi tiepiireittäin== ===Nelinumeroiset yhdystiet=== Näiden teiden numerot merkitään useimmiten maastoon teiden varsille, mutta ei useinkaan opasteisiin. thumb|240px|Yhdystie 8832 Vaalan Jaalangasta Puokiolle. Tiepiiri Numerot 01 Uusimaa 1000-1799 02 Turku 1800-2699 04 Häme 2700-3499 03 Kaakkois-Suomi 3500-4099 08 Savo-Karjala 4100-5999 09 Keski-Suomi 6000-6599 10 Vaasa 6600-7599 12 Oulu 7600-9199 14 Lappi 9200-9999 ===Viisinumeroiset yhdystiet=== Nämä ovat entisiä paikallisteitä, eikä niiden numeroita merkitä maastoon. Tiepiiri Numerot 01 Uusimaa 11000–11999 02 Turku 12000–13499 04 Häme 13500–14499 03 Kaakkois-Suomi 14500–15499 08 Savo-Karjala 15500–16499 09 Keski-Suomi 16500–16999 10 Vaasa 17000–18199 12 Oulu 18200–19499 14 Lappi 19500–19999 ==Katso myös== *Luettelo yhdysteistä *Tienumerointijärjestelmä *Valtatiet Suomessa *Kantatie *Seututie *Paikallistie *Eurooppatie ==Lähteet== * * *Maantielaki 23.6.2005/503 ===Viitteet=== ==Aiheesta muualla== *Tierekisterin osoitejärjestelmä *
Pyreneiden niemimaa

Pyreneiden niemimaa eli Iberian niemimaa (espanjaksi ja portugaliksi Península Ibérica, katalaaniksi Península Ibèrica) sijaitsee Lounais-Euroopassa. Se rajautuu etelässä ja idässä Välimereen, pohjoisessa ja lännessä Atlantin valtamereen. Pyreneiden vuoristo yhdistää niemimaan muuhun Eurooppaan (Ranskan kautta) ja 14 kilometriä leveä Gibraltarinsalmi erottaa sen Afrikasta. Niemimaa käsittää Espanjan, Portugalin ja Andorran valtiot sekä Britannialle kuuluvan Gibraltarin. Niemimaasta valtaosa kuuluu Espanjalle; Portugali on sen länsiosassa, Andorran kääpiövaltio Pyreneillä ja Gibraltar eteläkärjen tuntumassa. Geenitutkimuksilla on selvitetty, että niemimaan miespuolinen väestö vaihtui pronssikaudella kokonaan, ja tästä muutoksesta on nykyisen väestön perimässä olemassa yhä merkkejä. Analyysi selvitti vuosina 6000 eaa.–1600 jaa. eläneiden iberialaisten perimää. Vertailtavina oli sekä muinaisia vainajia ja nykyihmisten DNA-näytteitä. Tutkimuksen mukaan tulijat olivat Mustanmeren ja Kaspianmeren pohjoispuolisilta aroilta lähtöisin olleita paimentolaisia, pääasiassa miehiä.Anniina Wallius: Iso geenitutkimus: Espanjan miehet vaihtuivat pronssikaudella aivan uusiin, Yle.fi uutiset 19.3.2019 ==Lähteet== == Aiheesta muualla == Luokka:Portugalin maantiede Luokka:Espanjan maantiede Luokka:Euroopan niemimaat Luokka:Seulonnan keskeiset artikkelit
Fritz von Opel

Fritz Adam Hermann von Opel (4. toukokuuta 1889 Rüsselsheim, Saksa – 8. huhtikuuta 1971 Samedan, Sveitsi) oli Wilhelm von Opelin ainoa lapsi. Hän oli Adam Opelin, Opel-yhtiön perustajan, pojanpoika. Hänet muistetaan rakettiautokokeiluistaan, joista hän sai nimen "Raketti-Fritz". == Opiskelijasta ja Opeliin töihin == Opel opiskeli Darmstadtin teknillisessä yliopistossa ja taisteli vapaaehtoisena ensimmäisessä maailmansodassa. Sodan jälkeen hän alkoi työskennellä perheyrityksessä. Hänestä tuli Opelin testausjohtaja, ja hän oli vastuussa yhtiön viestinnästä. == Rakettiajoneuvopioneeri == Itävaltalainen rakettitutkija Max Valier kysyi 1927 von Opelilta tukea rakettimoottoritutkimukselle. Kilpa-ajoharrastaja Von Opel ymmärsi rakettitekniikan mahdollisuudet ja niiden mainosarvon. Opelin Rüsselsheimin-tehdas alkoi tutkia propulsiota, ja apuna käytettiin Friedrich Sanderia, joka oli valmistanut jo raketteja meripelastustehtäviä varten. Opelin radalla Rüsselsheimissa 11. huhtikuuta 1928 RAK 1-rakettiautoa testattiin ensimmäisen kerran julkisesti. Se saavutti kahdeksassa sekunnissa 100 km/h nopeuden. RAK 2 -version testiradaksi von Opel valitsi AVUS-radan, jossa pystyi ajamaan huomattavasti Opelin omaa rataa nopeampaa. Hän ajoi itse RAK 2 -rakettiautoa 23. toukokuuta. Auton nopeus oli arviolta 238 km/h, ja se saavutti nopeuden 24 kiinteäajoaineraketin avulla. Von Opel ja Sander pyrkivät luomaan myös rakettimoottorisen lentokoneen. He liittoutuivat Julius Hatryn kanssa. He tekivät ensimmäisen koelentoyrityksen 10. syyskuussa 1929, mutta kone ei noussut ilmaan ja paloi. Von Opelin ohjeistama toinen kone nousi kuitenkin vielä samana päivänä noin 1–2 metrin korkeuteen ilmaan ja lensi sillä noin 1 400 metriä. Suuren yleisön edessä von Opel lensi 30. syyskuuta koneen parennetulla versiolla, jossa oli 16 rakettia antamassa voimaa. Kahden epäonnistuneen yrityksen jälkeen 11 toimivalla raketilla von Opel lensi noin 80 sekunnin ajan 25 metrin korkeudella maanpinnasta. Koneen nopeus oli arviolta 150 km/h. == Muutto Yhdysvaltoihin == General Motors osti Opelin vuonna 1929. Von Opel oli tuolloin yrityksen osakkaana. Hän jätti yrityksen, kun GM oli hankkinut Opelin omistukseensa. Hän lähti Saksasta Sveitsin kautta ulkomaille. Hän saapui vuonna 1940 Yhdysvaltoihin Liechtensteinin passilla. Yhdysvalloissa häntä pidettiin toisen maailmansodan ajan internointileirillä. Sodan jälkeen von Opel palasi Eurooppaan ja eli viimeiset vuotensa St. Moritzissa ja Ranskan Rivieralla. == Lähteet == == Aiheesta muualla == * Rakettilentokone lentää, mutta kuuhun on vielä pitkälti matkaa, Aamulehti, 27.10.1929, nro 294, s. 16, Kansalliskirjaston digitaaliset aineistot Luokka:Saksalaiset keksijät Luokka:Saksalaiset raketti-insinöörit Luokka:Saksalaiset autonsuunnittelijat Luokka:Vuonna 1889 syntyneet Luokka:Vuonna 1971 kuolleet
Hipparkhos Nikaialainen

Hipparkhos Nikaialainen (, ; n. 190–127 eaa.) oli antiikin kreikkalainen tähtitieteilijä ja matemaatikko, joka oli kotoisin Nikaiasta ja vaikutti Rhodoksella. Hän teki suuria muutoksia tähtitieteen kehitykseen matemaattisena tieteenä ja trigonometrian perusteisiin. Vaikka Hipparkhosta pidetään yleisesti yhtenä antiikin suurimmista tieteilijöistä, hänen elämästään tiedetään vain vähän. Suurin osa tiedoista perustuu toisen käden tietoihin, erityisesti Ptolemaioksen 100-luvulla tekemään kirjaan. Hipparkhos teki tähtitieteellisiä havaintoja Ptolemaioksen mukaan vuosien 147 eaa. ja 127 eaa. välillä, mahdollisesti aikaisemminkin. Hänen tärkein tähtitieteellinen teoksensa käsitteli Auringon ja Kuun kiertoratoja, niiden kokoja ja etäisyyttä maasta sekä pimennyksiä. Esimerkiksi myöhempi Johannes Keplerin aurinkokuntamalli perustuu Hipparkhoksen työhön. Hipparkhos teki tutkimuksia myös päiväntasausten ajankohdista ja vuoden pituudesta. Hipparkhos pystyi määrittämään vuoden pituuden 365 1/4 päiväksi perustuen Aristarkhoksen 145 vuotta aiempaan havaintoon. Plinius vanhemman mukaan Hipparkhos teki myös tähtiluettelon, jossa on niiden nimet ja hänen mittaustensa mukaiset sijannit. Suorat todisteet luettelosta ovat kuitenkin heikot, eikä sen sisältämien tähtien määrästä tai sijaintitietojen muodosta ole selvyyttä. Robert Russell Newton on vuonna 1977 esittänyt, että Ptolemaios kopioi Hipparkhoksen tähtitaulukot ja on vain muuttanut niiden koordinaatit. Niistä puuttuu useita tähtiä joita ei ole kyetty havaitsemaan Rodokselta.Newton, R. R.: The Strange Case of Claudius Ptolemy, 1977, APL Technical Digest, Vol. 16 Number 2 == Lähteet == * Hipparchus. Encyclopaedia Britannica. === Viitteet === == Aiheesta muualla == Luokka:100-luvulla eaa. syntyneet Luokka:100-luvulla eaa. kuolleet Luokka:Antiikin kreikkalaiset matemaatikot Luokka:Antiikin kreikkalaiset tähtitieteilijät
Hipparkhos (tyranni)

Hipparkhos (, ; k. 514 eaa.) oli Peisistratoksen poika ja veljensä Hippiaan (kuoli vuoden 490 eaa. jälkeen) kera Ateenan tyranni vuodesta 527 eaa. Hipparkhos murhattiin vuonna 514 eaa. ja Hippias karkotettiin 510 eaa. Herodotoksen ja Thukydideen mukaan Hipparkhoksen murhaajat Harmodios ja Aristogeiton toimivat henkilökohtaisista motiiveista. Hipparkhos oli rakastunut Harmodiokseen, joka kuitenkin torjui hänet. Hipparkhos kosti Harmodioksen sisarelle, ja Harmodios ja hänen rakastajansa Aristogeiton puolestaan kostoksi murhasivat Hipparkhoksen. == Katso myös == * Ateenan tyrannia == Aiheesta muualla == Luokka:Antiikin tyrannit Luokka:Henkirikosten uhrit Luokka:Ennen ajanlaskun alkua syntyneet Luokka:Ennen ajanlaskun alkua kuolleet